Rikunarita-ORG/Wikinium huggingface dataset:
# Marŝalo

**Marŝalo** (latine: *Marscalcus* aŭ *Marescalcus campi*), **feldmarŝalo** aŭ **kampomarŝalo** estas en diversaj armeoj la plej alta rango super Generalo.

La plejmulto de la armeoj kiuj ankoraŭ havas marŝalojn nomumas dum paco neniun armeanon al tiu rango. La kontraŭparto de marŝalo ĉe la mararmeo estas la grandadmiralo (germane: *Großadmiral*) aŭ flotadmiralo (angle: *Admiral of the Fleet*).

## Usono

En Usono, marŝalo estas ankaŭ nemilita titolo de speciala federacia policano. En frua okcidenta Usono, marŝalo estis vojaĝanta policano simila al ŝerifo, sed protektis plurajn urbetojn.

## Origino

La vorto marŝalo verŝajne deriviĝis de la malnovgermana *mahr* (= ĉevalo) kaj *shalc* (= servisto). Origine do ĉevalservisto, pliposte ĉevalestro kiu prizorgis la ĉevalojn kaj dum militiroj la trajnojn en la nomo de la monarko.
Ekzistas ankaŭ franca, preskaŭ identa, derivaĵo. La vorto *maréchal* estus derivita de *mare* (= ĉevalino aŭ ĉevalo) kaj *scale* (= servisto).

## Famaj marŝaloj

## Referencoj

## Rilataj temoj

* Feldmarŝaloj de la nazia Tria regno
* Josip Broz Tito
# Veturilo

|  |  |
| --- | --- |
|  | Por samtitola artikolo vidu la paĝon Veturilo (Varsovio). |

| Veturilo |
| --- |
|  |
| **klaso de objektoj kategorio de produktoj**  |
| **Veturilo • vehicles and vehicle parts product • fizika korpo • muntaĵo • maŝino • ujo** |
|

| [Montri]  Partoj |
| --- |
|  | pordo sidloko stirmekanismo propulso  vd |

 |
|  |

"Veturilo", prunteprena bicikla sistemo en Varsovio
**Veturilo** aŭ **transportilo** estas ĉiu aparato, kiu helpas la moviĝon de la homo de la unu loko al la alia (vidu ankaŭ transporto).

* elektra veturilo kaj hibrida veturilo.
* aŭtomobilo
* biciklo, skutilo
* tirbesto
* ĉevaltira veturado
* aviadilo
* fervojo
* ŝipo
* aŭtobuso

**Aera veturilo**
Aviadilo - glisilo - helikoptero - aerŝipo - balono - varmaerbalono - flugmaŝino - zepelino
**Akva veturilo**
boato - drakboato - motorboato - aeroglita boato - radŝipo - remboato - ŝipo - velboato - kanuo - kajako - hidroplano
**Beste movata veturilo**
ĉaro (ankaŭ home movata) - sledo (ankaŭ sen besta movo, nur movata per la tera gravito en neĝo) - kaleŝo - droŝko
**Fervoja veturilo**
metroo - trajno - tramo - unurela fervojo
**Home movata veturilo**
biciklo (unuciklo, triciklo, kvarciklo) - sketilo - rulsketilo - radseĝo - rulapogilo - rultabulo - skutilo - rikiŝo - ĉareto
**Kabla veturilo**
elevatoro - funikularo - kablotramo (d:Q5609555) - lifto - rulŝtuparo - rultrotuaro
**Kosma veturilo**
kosmoŝipo - kosmostacio
**Strata veturilo**
aŭto - biciklo - buso - kaleŝo - kamiono - metroo - motorciklo - skotero - taksio - tramo - trirada kamioneto - troleo - Stanley (veturilo), aŭtomata aŭto sen stiristo
## Vidu ankaŭ

* biodizeloleo
* veturilproduktado de Hungario
* Ludilaŭto
* Artikoloj pri veturiloj esperante
# Luna Festo

la Luna Festo en la parko *Victoria* de Honkongo
La **Luna Festo** , "Festo de Aŭtuna Mezo" (ĉine 中秋節, prononco "Ĝungĉjoŭĝje"), **Luno-Rigardo** (japane: 月見 [cukimi] aŭ 観月 [kangecu]) aŭ **Aŭtuna Vespero** (Korea lingvo: Ch'usǒk aŭ Chuseok,秋夕/ 추석) celebriĝas en Ĉinio, Tajvano, Japanio kaj Sud-Koreio dum la 15-a tago de la 8-a luna monato (nur en Japanio, ankaŭ la 13-a tago de la 9-a luna monato) laŭ la lunosuna kalendaro. Dum antikvaj tempoj la ĉinaj imperiestroj dum printempo donis oferojn al la suno kaj dum aŭtuno al la luno - jam en kronikoj de la dinastio *Ĵuo* (de la 11-a jarcento ĝis jaro 256 antaŭ Kristo) troviĝas la tempa esprimo *Aŭtuna Mezo*. Dum pli postaj epokoj la nobeloj kaj kleruloj sekvis la ekzemplon de la imperiestro kaj dum la aŭtuno admiris la helan plenlunon. Dum la dinastio *Tang* (jaroj 618 ĝis 907), *Ming* kaj *Qing* (jaroj 1368-1911) la celebraĵo iĝis unu el la plej gravaj festoj de Ĉinio.

Lige al la Luna Festo ekzistas pluraj legendoj. Laŭ unu el ili, la origino de la festo estas la rakonto 嫦娥奔月 pri la heroo *Hou Ji*. Laŭ ĝi dum la pratempo ekzistis 10 sunoj, kiuj sekigis la teron kun ĉiuj plantoj kaj malebligis rikolti rizon, grenon aŭ legomojn. *Hou Ji* grimpis sur la pinton de la monto *Kunlun*, paftrafis naŭ sunojn kaj ordonis al la lasta, ĉiutage akurate leviĝi kaj malleviĝi.

De diino *Hou Ji* estis ricevinta pilolon, kiu donas senmortecon. Lia edzino *Ĉang'e* glutis la pilolon kaj sekve de tio ŝvebis supren ĝis la luno. Tie ŝi konstruis por si palacon, en kiu ŝi vivas ĝis hodiaŭ.

Luna Festo okazas je la fino de septembro aū en la fruaj tagoj de oktobro en la Gregoria kalendaro.

## Eksteraj ligiloj

* Luna Festo en Aŭstralio Arkivigite je 2014-06-06 per la retarkivo Wayback Machine (angle).
* Luna Festo en San Francisco, Kalifornio (angle).
* Artikolo pri Luna Festo ĉe *China.org* (germane).
# A-mei

| **A-mei** |
| --- |
|  |
| Persona informo |
| **Aliaj nomoj** | A-Mei • Amit • 阿密特 |
| **Naskiĝo** | 9-an de aŭgusto 1972 (1972-08-09) (53-jaraĝa) en 卑南郷 |
| **Ŝtataneco** | Tajvano   |
| **Alma mater** | National Taitung Junior College (en)    |
| Familio |
| **Frat(in)o** | Saya Chang (en)   |
| Okupo |
| **Okupo** | kantisto  kantoverkisto   |
| TTT |
| **Retejo** |  |
|  |

**A-mei** aŭ **A-Mei** (en ĉina:  阿 妹, p *Āmèi*), stilizita kiel **a MEI** ekde 2014, estas la artistnomo de la aborigena tajvana popkantistino kaj komponistino **Zhang Hui-mei** 張 惠 妹, aŭ 张 惠 妹, p *Zhāng* *Huìmèi*). Naskiĝinta kiel **Kulilay Amit** (transskribita en ĉina kiel 古歷來 aŭ 阿蜜特, aŭ 古历来 aŭ 阿蜜特) en kruta montaro de orienta Tajvano, A-mei estas la sepa plej aĝa en familio de naŭ gefiloj. Ŝi premieris en la mondo de muziko en 1996, kaj atingis rapidan komercan sukceson. Ŝi ricevis nombrajn muzik-premiojn kaj estas tre populara ene de mandaren-parolanta mondo.

## Eksteraj ligiloj

### Oficialaj retejoj

* A-mei's Internacia Oficiala Retejo Arkivigite je 2009-05-10 per la retarkivo Wayback Machine
* A-Mei Blogo Arkivigite je 2008-04-20 per la retarkivo Wayback Machine (ĉina)
* EMI Tajvano Arkivigite je 2009-08-31 per la retarkivo Wayback Machine
* A-mei ĉe MySpace
* Sekvanta grupo ĉe Facebook
* Zhang Hui Mei ĉe Facebook Sekvanta grupo
# Nacia teamo

| Nacia teamo |
| --- |
| **sporta teamo • nacia simbolo** |
|  |

La **nacia teamo**, foje ankaŭ **selektitaro**, reprezentas ĉe internaciaj sportaj konkursoj sian landon, kaj estas oficiala elekto de sportistoj kies konsiston difinas la landa asocio pri tiu sporta fako.

Ĝenerale, ĉiun suverenan ŝtaton reprezentas nur unu nacia teamo, sed ekzistas esceptoj pro historiaj-politikaj kaŭzoj. Tiel ekzemple la monda asocio pri futbalo, FIFA, havas 207 anojn, dum ekzistas nur 194 suverenaj ŝtatoj (por Unuiĝinta Reĝlando ekzistas naciateamo de Anglio, Kimrio, Skotlando kaj Nord-Irlando; kaj por Hispanio la nacia teamo de Katalunio), pluaj ekzemploj estas por la Okcitanio kaj Nov-Kaledonio, kiu apartenas al Francio kaj la Tibeta de la ekzilita tibeta registaro.
# Poŝbilardo

| Poŝbilardo |
| --- |
|  |
|  |
| **sporta fako** |
| **bilardo** |
| Fakoj |
|  |
| Kulminaj konkursoj |
| Internacia federacio |
| Rilataj paĝoj |
| Kategorio:Sporto |
|  |

**Poŝbilardo** estas grupo de bilardaj ludoj, ĉe kiuj oni uzas specifan bilardan tablon kun 6 poŝoj, truoj. Oni plej ofte parolas tiusence pri poolbilardo (angle *pool* [pu:l]), sed ankaŭ ĉe snukero oni uzas poŝojn. (Senpoŝa bilardo estas la karambolo).

## Poolbilardo

Oni ludas la poolbilardon plej ofte sur tablo de 1,5x2,8m (ludejo 254x127 cm), malofte sur 1,7x3,1 m aŭ 1,3x2,5 m (Norda kaj Suda Ameriko).

La truoj ĉe la poŝbilarda tablo estas pli grandaj ol ĉe la angla bilardo aŭ snukero. Krom la blanka globo, oni uzas en tiu ludo maksimume 15 numeritajn globojn. La trafindaj globoj de 1 ĝis 8 estas unukoloraj, de 9 ĝis 15 striaj.

Komence de la ludo, oni lokigas la celglobojn en triangula formo, kion helpas plasta aŭ ligna triangulo. La komenca ludanto provas detrui la triangulan formon, poste provas puŝi la globojn en la poŝojn (en certa sinsekvo au metodo). Se lia/ŝia puŝo estas sensukcesa, la puŝrajton akiras la alia ludanto. Same okazas, se la ludanto puŝas la blankan globon en poŝon.

La poolbilardo havas multajn variojn depende de la nombro de la koloraj globoj aŭ puŝa sinsekvo. Ĉe la **9-globa** oni devas numerosinsekve puŝi la globojn en la poŝon. En la **„straight”-pool** (senfina *pool* 14.1) ambaŭ ludantoj povas puŝi la 14 celglobon en la poŝon. La vicordo aŭ la kombinado ne gravas, sed oni devas anonci antaŭ ĉiu puŝo pri la celota poŝo. Se la puŝo sukcesas, tio valoras unu poenton.

La tia plej konata ludo estas la **8-globa**, kiam la ludanto per sukcesa poŝpuŝo de la unukolora aŭ 7 striaj globoj akiras rajton por ludi la *8-an* kaj se tio sukcesas en la celota poŝo, li/ŝi gajnas.

* en Eo, pri ĉina venko en Monda Virina Bilarda 9-Globa Ĉampionado Arkivigite je 2016-03-05 per la retarkivo Wayback Machine
# Tajvana Akademio

| Tajvana Akademio |
| --- |
| **neprofitcela organizaĵo**  |
| Komenco | 2011 vd |
| Lando*j* | Tajvano vd |
| **Fondinto*j | Ministerio pri Kulturo de Tajvano vd |
|  |

**Tajvana Akademio** (ĉine 臺灣書院, pinjine Táiwān Shūyuàn) estas ne-profitcelaj publikaj institutoj kun la deklarita celo antaŭenigi mandarin lingvo (konata en Tajvano kiel Guóyǔ (國語)), tradicia ĉina skribo kaj esploro pri Tajvano-rilataj temoj. La Ministerio de Kulturo de la Respubliko de Ĉinia (ROC) establis la Tajvanan Akademion en 2011.

## Historio

Kvankam la Respubliko Ĉinio gastigis ĉinajn lernejojn kaj kulturajn centrojn en fremdaj landoj dum multaj jaroj, la Tajvanaj Akademioj ludas pli centralizitan rolon de kontrolo de kultura diplomatio kun la Konsilio por Kulturaj Aferoj de la Plenuma Juano aliĝanta al la Konsilio por Transmaraj Komunumaj Aferoj , kiu tradicie nur okupiĝas pri transmara ĉino .  Kiel kandidato, eksprezidento Ma Ying-Jeou proponis la kreadon de la Tajvanaj Akademioj dum la 2008-datita Respubliko Ĉinio prezidant-elekto , kune kun 150 milionoj USD fonduso por krei premion similan al la Nobelpremio en Literaturo por la ĉina popolo .

La Tajpea Ekonomia kaj Kultura reprezentanta buroo malfermis la unuajn tri Tajvanajn Akademiojn en Novjorko, Los-Anĝeleso, kaj Houston la 14-an de oktobro 2011.  Tuj, la nomo "Tajvana Akademio" estis kritikita fare de leĝdonantoj de la Kuomintango- partio kiu regante kiel "pejorativo" kaj "signifanta mem-lokigon", kontraste al nomo kiel ekzemple "Zhonghua Akademio" (中華書院), kiu emfazus pli larĝan reprezentadon de Han ĉina kulturo.  Respubliko Ĉinio Ministro de Kulturo Lung Ying-tai diris ke la Tajvanaj Akademioj nek konkuros nek kunlaboros kun Konfuceaj Institutoj de kontinenta Ĉinio por la momento.  La Konsilio por Kulturaj Aferoj citis la Tajvanajn Akademiojn kiel manieron peni registaran mildan povon kaj provizi "komprenon pri ĉina kulturo per unike tajvana vidmaniero" .

Aldone al la tri Tajvanaj Akademioj establitaj en Usono, la Ministerio de Kulturo ankaŭ establis instancojn de la Tajvana Akademio en 64 landoj en septembro 2013.  Tiuj kontaktejoj konsistigas longperspektivajn interkonsentojn kun kunlaborantaj instruejoj por kunlabori en disvastigo de informoj rilataj al la Tajvana Akademio kaj reklamado de la programoj kiujn ĝi ofertas .

## Agado

La Tajvana Akademio havas buĝeton de $21.1 milionoj jare por sponsori stipendiojn por ĉinaj studoj kaj tajvanaj studoj kaj ankaŭ antaŭenigos akademiajn interŝanĝojn inter Tajvano kaj eksterlandoj .

Taiwan Academies partoprenas filmprojekciojn kaj distribuas la "Taiwan Cinema Toolkit" de la Ministerio de Kulturo, kiu inkludas filmojn de Tajvan-naskitaj direktoroj kiel ekzemple Ang Lee kaj Edward Yang . Planoj por cifereca biblioteko inkluzivas ĉefaĵon pri la insula indiĝena "ne-ĉina" kulturo.

## Referencoj

## Eksteraj ligiloj

* Ministerio de Kulturo eksterlandaj oficejoj
# Gulangyu

| Gulangyu |
| --- |
|  |
|

| [Montri]  Estas |
| --- |
| insulo, koncesio en Ĉinio, senaŭta loko, AAAAA-nivela Vidindaĵo de Ĉinio [+] |

 |
|

---

 |
| Akvejo | Tajvana Markolo |
|

---

 |
| Koordinatoj | 24° 27′ N, 118° 4′ O (mapo)24.4475118.06194444444
  |
| Akvokolektejo | 2 km² (200 ha) [+] |
| Areo | 2 km² (200 ha) [+] |
|

---

 |
|

|  |
| --- |
| Gulangyu (Ĉinio)DEC |

 |
| Wikimedia | © OpenStreetMap |
| Gulangyu |
| **Vikimedia Komunejo**:  **Gulangyu** [+] |
|  |

**Insulo Gulangyu**, aŭ **Insulo Kulansu** ( normĉine: 鼓浪嶼,鼓浪屿, pinjino Gǔlàngyǔ) estas marborda insulo en la Tajvana Markolo, situanta en la urbo Xiamen de la ĉina provinco Fuĝjano . Ekde 1845, ekzistas eŭropa setlejo ĉi tie, poste formaligita kiel la *Amoy International Settlement*. La insulo estas Monda Heredaĵo de Unesko kaj fama turisma vidindaĵo. Ĝia unika arkitekturo miksas eŭropajn koloniajn stilojn de pluraj landoj kun ĉinaj kaj eĉ japanaj konstruaĵoj. Multaj muzeoj allogas ĉi tie grandan nombron da turistoj. La uzo de aŭtoj kaj eĉ bicikloj estas malpermesata sur la insulo, kio kreas unikan trankvilan etoson.

**Insulo de la muziko**

La insulo estas konata kiel la *"piano- insulo"* (aŭ la "urbo de pianoj" (鋼琴之鄉) aŭ "la insulo de muziko"). Estas pli ol 2000 pianoj sur ĉi tiu malgranda insulo. De la jaro 2000 ekzistas ankaŭ *piano-muzeo* , fondita de *Hu Youyi* , kiu naskiĝis sur la insulo. Ekzistas ankaŭ orgeno-muzeo.

**Medicino**

La skota kuracisto Sir Patrick Manson (1844-1922) vivis sur Gulangyu dum pluraj jaroj ekde 1871. Li malkovris la ligon inter malario kaj moskitoj, kiu estis pruvita en 1898 de Sir Ronald Ross, kiu ricevis la Nobel-premion pro tio en 1902 . Manson ankaŭ inventis plurajn medicinajn instrumentojn kiuj daŭre estas uzataj fare de kuracistoj.

**Esperanto**

Dum la novjara Esperanto-kunveno 2024 en Tajvano oni kantis en Esperanto la popularan ĉinan kanton *Ondoj de Gulangyu**.*

* Bildoj de insulo Gulangyu
*
*
*
*
*
*
*
*

## Referencoj
# Grandaj Sundaj Insuloj

| Grandaj Sundaj Insuloj |
| --- |
|  Grandaj Sundaj Insuloj |
| **grupo de insuloj** |
| **Akvejo** | Hindia Oceano, Pacifika Oceano |
| **Arkipelago** | Sundaj insuloj, Indonezia arkipelago |
| Geografia situo | 7° 30′ S, 111° 15′ O (mapo)-7.5111.25
  f1 |
|

|  |
| --- |
| Grandaj Sundaj Insuloj (Indonezio)DEC |

 |
|  |
| **Nombro de insuloj** | 4 tre grandaj insuloj |
| **Ĉefa insulo** | Javo |
| **Tuta areo** | 1 500 000 km²f1 |
| **Loĝantoj** | 180 000 000 f2 |
|  |

La **Grandaj Sundaj Insuloj** estas grupo de grandaj insuloj de la Malaja Insularo. Ili inkludas la insulojn de Sumatro, Javo, Borneo, kaj Sulaveso.

Kun la Malgrandaj Sundaj Insuloj ili formas la insularon de la Sundaj Insuloj.

## Administrado

La **Grandaj Sundaj Insuloj** estas ĉefe teritorio de Indonezio. Tamen la insulo de Borneo estas dividata inter la ŝtatoj de Brunejo, Indonezio kaj Malajzio. Ĝi enhavas plej parton de Brunejo, la indoneziajn provincojn de Centra, Orienta, Okcidenta, kaj Suda Kalimantano, kaj la subŝtatojn de Malajzio nome Sabah kaj Saravako.

## Vidu ankaŭ

* Insuloj de Indonezio

## Notoj

## Eksteraj ligiloj

* Grand-sundaj mangrovoj (WWF ) Arkivigite je 2012-10-15 per la retarkivo Wayback Machine angle
* Tutmondaj 200; numero 140 : Grand-sundaj mangrovoj angle
# Trobriand-insularo

| Trobriand-insularo |
| --- |
|  |
| grupo de insuloj [+] |
|

---

 |
| Akvejo | Pacifiko |
|

---

 |
| Koordinatoj | 8° 38′ 15″ S, 150° 51′ 9″ O (mapo)-8.63753150.85245
  |
|

---

 |
| Akvokolektejo | 440 km² (44 000 ha) [+] |
| Areo | 440 km² (44 000 ha) [+] |
| Nombro de insuloj | 21 |
| Ĉefa insulo | Kiriwina |
|

---

 |
|

|  |
| --- |
| Trobriand-insularo (Papuo-Nov-Gvineo)DEC |

 |
|  |
| Trobriand-insularo |
| **Vikimedia Komunejo**:  **Trobriand Islands** [+] |
|  |

Mapo de Trobriand-insularo.
**Trobriand-insularo** estas insularo de koralatoloj oriente de Nov-Gvineo kaj ĝi estas parto de ŝtato Papuo-Nov-Gvineo. Plejmulto de la 12 000 indiĝenaj loĝantoj loĝas sur la ĉefa insulo Kiriwina, kie troviĝas ankaŭ sidejo de registara stacio Losuia. Aliaj gravaj insuloj estas Kaileuna, Vakuta kaj Kitava.

## Tradukfonto

|  |  |
| --- | --- |
|  | En tiu ĉi artikolo estas uzata traduko de teksto el la artikolo "Trobriand Islands" en la angla vikipedio (fonta versio 712979789). En historio de la alilingva artikolo troveblas la kontribuantoj. |
# Okcidentsaharanoj

| Okcidentsaharanoj |
| --- |
| **arabo • Benihasanoj** |
| Ŝtatoj kun signifa populacio |
|  |
| Lingvo(j) |
| Hasanija • klasika araba lingvo • hispana lingvo |
| Religio |
| sufiismo |
|  |

Okcidentsaharano.
Mapo de la triboj de Okcidenta Saharo.
La **Okcidentsaharanoj**, **Saharanoj** aŭ **Saharaŭoj** (arabe صحراويون *ṣaḥrāwīyūn*; Berbere: ⵉⵙⴻⵃⵔⴰⵡⵉⵢⴻⵏ *Iseḥrawiyen*; Maroka araba: صحراوة *Ṣeḥrawa*; hispane *Saharaui*) estas la popolo kiu loĝas kaj loĝis en la okcidenta parto de Saharo kio inkludas teritoriojn de Okcidenta Saharo (postulita de la Polisario kaj ĉefe kontrolita de Maroko), aliaj partoj de suda Maroko ne postulitaj de Polisario, plej el Maŭritanio, kaj plej sudokcidento de Alĝerio.

Ĉar plej Saharanoj loĝas en Saharo, la Sahara kulturo estas miksita. Ĝi montras ĉefe Berber-Tuaregajn karakterojn, kiel la privilegia situacio de virinoj identa al tiu de najbaraj Berber-parolantaj Tuaregoj — kaj kelkajn karakterojn aldonajn el Beduinoj kaj el Afrikaj Nigruloj. Saharanoj estas komponitaj el multaj triboj kaj estas ĉefe parolantoj de la Hasanija dialekto de Araba, kaj kelkaj el ili ankoraŭ parolas Berbere kaj en teritorioj postulitaj de Maroko kaj en ne-disputitaj teritorioj.

## Vidu ankaŭ

* Araba Demokratia Sahara Respubliko
* Okcidentsahara Milito
* Saharaj Rifuĝejoj

## Bibliografio

* Hodges, Tony (1983), *Western Sahara: The Roots of a Desert War*, Lawrence Hill Books (ISBN 0-88208-152-7)
* Jensen, Erik (2005), *Western Sahara: Anatomy of a Stalemate*, International Peace Studies (ISBN 1-58826-305-3)
* Mercer, John (1976), *Spanish Sahara*, George Allen & Unwid Ltd (ISBN 0-04-966013-6)
* Norris, H.T. (1986), The Arab Conquest of the Western Sahara, Longman Publishing Group (ISBN 0-582-75643-X)
* Pazzanita, Anthony G. and Hodge, Tony (1994), *Historical Dictionary of Western Sahara*, Scarecrow Press (ISBN 0-8108-2661-5)
* Shelley, Toby (2004), *Endgame in the Western Sahara: What Future for Africa's Last Colony?*, Zed Books (ISBN 1-84277-341-0)
* Thobhani, Akbarali (2002), *Western Sahara Since 1975 Under Moroccan Administration: Social, Economic, and Political Transformation*, Edwin Mellen Press (ISBN 0-7734-7173-1)
* Thompson, Virginia kaj Adloff, Richard (1980), *The Western Saharans. Background to Conflict*, Barnes & Noble Books (ISBN 0-389-20148-0)
* Janos, Besenyo.  (2009) *Western Sahara*. Pécs: Publikon Publishers.

## Referencoj